ai4bharat/Pralekha huggingface dataset:
سماجی انصاف اور تفویض اختیارات کی وزارت
ضلع رام پور کے ایک کسان جناب ویدرام سنگھ سے ملیں جو سڑک حادثے میں اپنی ٹانگ کھو بیٹھے ہیں
رام پور ضلع کے ایک گاؤں میں ایک کسان وید رام سنگھ سڑک حادثے میں اپنی بائیں ٹانگ سے محروم ہو گئے۔ اس واقعہ سے نہ صرف جناب وید رام بلکہ پورے خاندان کو ایک بہت بڑا صدمہ پہنچا کیونکہ وہ خاندان کے لیے روٹی روزی کمانے والا واحد فردتھے۔ اس ناخوشگوار واقعے کے بعد جناب وید رام اپنے گھر کی چار دیواری میں قید ہو کر رہ گئے تھے۔ایک دن جناب وید رام کو اپنے ایک دوست سے اے ایل آئی ایم سی او کے بارے میں معلوم ہوا ،جس سے انھوں نے اے ایل آئی ایم سی او کے ہیلپ لائن نمبر پر رابطہ کیا اور اسے اے ڈی آئی پی اسکیم اور اسکیم سے فائدہ اٹھانے کے طریقہ کار کے بارے میں بتایا گیا۔ بعد میں انھوں نے کانپور میں اے ایل آئی ایم سی او کا دورہ کیا اور مناسب وقت میں انھیں گھٹنے کے اوپر مصنوعی اعضاء لگایا گیا، اے ایل آئی ایم سی او میں جی اے آئی ٹی کی تربیت اور مشاورت کے بعد جناب وید رام پر اعتماد اور خوش تھے کہ وہ دوبارہ اپنے فارم پر جا سکیں گے اور وہاں کام کر سکیں گے۔
حکومت کا شکریہ ادا کرتے ہوئے جناب وید رام کہتے ہیں کہ اس طرح کی سرکاری اسکیمیں مجھ جیسی آبادی کے پسماندہ طبقے کے لیے باعثِ نعمت ہیں۔ اپنی آمدنی کے محدود ذرائع سے میں خود کو مصنوعی ٹانگ نہیں لگا پاتا۔ اس نئے نچلے حصے نے میری زندگی کو مکمل طور پر بدل دیا ہے اور میری زندگی میں جینے کی نئی امید پیدا کر دی ہے۔ اپنے چہرے پر مسکراہٹ کے ساتھ انہوں نے اے ایل آئی ایم سی او کے عملے کے تعاون پر ان کا شکریہ ادا کیا اور بتایا کہ وہ اے ایل آئی ایم سی او خاندان کے ایک فرد کی طرح محسوس کرتے ہیں۔
وزارت دفاع
بھارتی بحریہ کے ایس ایس سی عہدیداروں کو پرماننٹ کمیشن دیا گیا
نئی لّی ، 19 دسمبر/ مختصر سروس کمیشن  کے عہدیداروں کو مستقل کمیشن دینے کے معزز سپریم کورٹ کے 17 مارچ ، 2020 ء کے فیصلے پر عمل کرتے ہوئے بھارتی بحریہ نے 18 دسمبر کو ، 2020 ء کو مستقل کمیشن کے لئے انتخابی عمل مکمل کر لیا ہے ۔ کل 80 ایس ایس سی افسران کو خالی اسامیوں اور صنفی امتیاز کے بغیر میرٹ کی بنیاد پر مستقل کمیشن فراہم کیا گیا ہے ۔ جن افسران کو مستقل کمیشن دیا گیا ہے ، اُن میں 41 خواتین اور 39 مرد افسران شامل ہیں ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8228
(Visitor Counter : 64
ماحولیات، جنگلات اور موسمیاتی تبدیلی کی وزارت
موسمیاتی مالیات کے لیے سنجیدہ نقطہ نظر کا فقدان بڑھے ہوئے تخفیف اور موافقت کے عزائم کے ساتھ ساتھ فریقین کے نیٹ زیرو وعدوں کو خطرے میں ڈال دے گا:سی او پی ۲۶ میں بی اے ایس آئی سی ممالک
نئی دہلی ، 8نومبر،2021
بی اے ایس آئی سی  کی جانب سے قیادت کرتے ہوئے بھارت نےگلاسگو میں جاری سی او پی 26کے مشترکہ اسٹاک ٹیک پلینری میں بی اے ایس آئی سی گروپ کا بیان پیش کیا ۔
مرکزی ثالثی  ، وزارت ماحولیات، جنگلات اور موسمیاتی تبدیلی میں ایڈیشنل سکریٹری ریچا شرما نے بیان دیتے ہوئے کہا کہ بیسک ممالک ترقییافتہ ممالک کی طرف سے مضبوط، قابل اعتبار گھریلو تخفیف کے اقدامات کی حمایت کرتے ہیں، بغیر سستے آف ا سیٹس پر غیر ضروری انحصار کیے اپنے اعلیکاربن، غیر پائیدار طرز زندگی اور اس مقصد کے لیے، گروپنگ ان منڈیوں کی حمایت کرتی ہے جو قابل بھروسہ ہیں اور اعلی ماحولیاتی سالمیت اور مضبوط نان مارکیٹ نقطہ نظر بھی رکھتی ہیں۔
محترمہ شرما نے اس بات پر روشنی ڈالی کہ سی او پی 26 میں کور کئے جانے والے فیصلوں کو یو این ایف سی سی سی اور پیرس معاہدے کی حدود میں رہنا چاہئے اور اس کے ایکویٹی اور مشترکہ لیکن مختلف ذمہ داریوں اور متعلقہ صلاحیتوں کے رہنما اصولوں کے ساتھ پوری طرح ہم آہنگ ہونا چاہئے اور کہا کہ پلینٹ ،خاص طورپر اس نازک دہائی میں پیرس معاہدے کے مضبوط نفاذ سے فائدہ اٹھائیں۔
<><><><><>
ش ح-ا م-ج
U.No. : 12641
(Visitor Counter : 153
شمال مشرقی ریاستوں کی ترقی کی وزارت
جناب جی کشن ریڈی نے آئی ایف ایس افسران سے مطالبہ کیا کہ وہ اپنی ہمہ گیر موجودگی کو بروئے کار لاتے ہوئے برانڈ ‘‘شمال مشرقی بھارت کو جنت ارضی کے طور پر غیر دریافت شدہ اور لامحدود مواقع کی سرزمین’’ بنانے میں مدد کریں
انہوں نے کہا کہ انہیں شمال مشرقی بھارت کی طرف رخ کرنے کے لئے عالمی سرمایہ کاری برادری اور صنعت کو متحرک کرنا چاہئے
سیاحت، نامیاتی کاشت کاری، زراعت، باغبانی، فلوریکلچر، ٹیکسٹائل، دستکاری، آئی ٹی سیکٹر، بی پی او اور خدمات کی صنعت میں بے پناہ امکانات اور ترقی کو تیز کرنے کے لیے سرکاری و نجی شراکت داری  ماڈل کو مضبوط کرنے کی ضرورت پر روشنی ڈالی
وزیر موصوف نے کہا کہ شمال مشرقی پروڈکٹس کی کافی مانگ ہے اور شمال مشرقی خطے میں غیر ملکی سرمایہ کاروں کی دلچسپی ہے لیکن بیداری کی کمی ہے اور بہت سی غلط فہمیاں موجود ہیں
شمال مشرقی ریاستوں کی ترقی، سیاحت اور ثقافت کے وزیر جناب جی کشن ریڈی نے وزارت خارجہ اور انویسٹ انڈیا کے زیر اہتمام منعقدہ ‘انڈین فارن سروس آفیسرز کی گول میز’ کانفرنس سے خطاب کیا۔ اس کانفرنس میں مرکزی حکومت کے کئی معززین، سفارت کاروں، سینئر افسران اور مختلف طبقات کے سرمایہ کاروں نے شرکت کی۔ وزیر موصوف نے شمال مشرقی خطے میں سرمایہ کاروں کے لیے بڑھتے ہوئے مواقع پر بات کی جس کی وجہ سے خطے میں مثبت ترقی پر مبنی ماحول قائم ہوا ہے۔ انہوں نے اس بات پر بھی روشنی ڈالی کہ کس طرح سیکورٹی کی صورتحال میں بہتری، بہتر رابطے اور خطے پر مرکزی حکومت کی بے مثال سیاسی امنگ نے ترقی اور نمو کے دور کا آغاز کیا ہے۔
وزیر موصوف نے کہا کہ 28 اپریل سے 4 مئی تک منائے جانے والے حالیہ آزادی کا امرت مہوتسو - این ای فیسٹول نے بہت سے اہم مسائل پر بات چیت شروع کرنے میں مدد کی اور یہ پالیسی سازوں اور عام لوگوں کے لیے بہت اہمیت کا حامل ثابت ہوا۔ انہوں نے مزید کہا کہ تمام بات چیت کے دوران خطے کو مضبوط بنانے کے لیے دو پہلوؤں کو بنیادی پایا گیا - زیادہ سے زیادہ پبلک پرائیویٹ پارٹنرشپ کی ضرورت اور خطے کی موروثی صلاحیتوں جیسے کہ سیاحت، نامیاتی کاشتکاری، زراعت، باغبانی، فلوریکلچر، ٹیکسٹائل، دستکاری، آئی ٹی سیکٹر، بی پی او اور خدمات کی صنعت میں مشترک پایا گیا۔
انہوں نے مزید کہا کہ شمال مشرقی پروڈکٹس کی کافی مانگ ہے اور شمال مشرقی خطے میں غیر ملکی سرمایہ کاروں کی دلچسپی ہے لیکن بیداری کی کمی ہے اور بہت سی غلط فہمیاں موجود ہیں۔
انہوں نے تمام آئی ایف ایس افسران پر زور دیا کہ وہ اس لفظ کو پھیلانے کے لیے اپنی ہمہ گیر موجودگی کا فائدہ اٹھائیں اور ‘‘شمال مشرقی بھارت کو جنت کے طور پر غیر دریافت شدہ اور لا محدود مواقع کی سرزمین’’ بنانے میں مدد کریں۔ انہوں نے ان پر زور دیا کہ وہ شمال مشرقی خطے کے ثقافتی سرمائے اور سیاحت کے وسیع امکانات کے سفیر بنیں۔
وزیر موصوف نے اس حقیقت پر بھی زور دیا کہ آئی ایف ایس افسران کو شمال مشرقی بھارت کی طرف رخ کرنے کے لیے عالمی سرمایہ کاری برادری اور صنعت کو متحرک کرنا چاہیے۔
انہوں نے کہا کہ اجتماعی کوششوں سے بھارت امرت کال سے زیادہ سے زیادہ فائدہ اٹھا سکتا ہے، شمال مشرق کی طاقت کو بے نقاب کر سکتا ہے اور اسے آتم نربھر بھارت کے ترقی کے انجن کے طور پر قائم کر سکتا ہے۔
وزارت خارجہ اور انویسٹ انڈیا کے زیر اہتمام یہ تقریب سینئر آئی ایف ایس افسران کے لیے مڈ کیرئیر ٹریننگ پروگرام کے حصے کے طور پر منعقد کی گئی تھی۔ مذاکراتی اجلاس میں سرمایہ کاری کے فروغ اور برانڈ انڈیا کی تعمیر کے لیے حکومت کے دیگر اقدامات کا احاطہ کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 71
وزارت دفاع
ہندستانی دفاعی صنعت کی عالمی رسائی  کے لئے جنوبی افریقہ کے ساتھ باہمی تعاون بڑھانے پر ویبنار اور ایکسپو کا انعقاد
ہندستان اور جنوبی افریقہ کے درمیان آج ایک ویبنار کا انعقاد کیا گیا ۔ اس ویبنار کا تھیم تھا -’’ہندستانی دفاعی صنعت کی عالمی رسائی بڑھانے کے سلسلہ میں جنوبی افریقہ کے ساتھ تعاون اور شراکت د اری :ویبنار اور ایکسپو‘‘اس کا انعقاد ایس آئی ڈی ایم کے تحت وزارت دفاع کے محکمہ دفاعی پیداوار کے ذریعہ کیا گیا۔
یہ پروگرام اس ویبنار سلسلہ کا حصہ ہے ، جس کا ا نعقاد دوست ممالک کے ساتھ دفاعی صنعت سے وابستہ مصنوعات کی برآمد کو فروغ دینے اور آئندہ پانچ اہم برسوں میں پانچ بلین ڈالر کے دفاعی ایکسپورٹ ہدف کو حاصل کرنے کے مقصد سے کیا جارہا ہے۔
حکومت کی وزارت دفاع نے جوائنٹ سکریٹری ڈی آئی پی /پی این سی جناب انوراگ باجپئی نے کہاکہ حکومت ہند نے اصلاحاتی پالیسی اپنائی ہے اور کئی عمل سے متعلق سدھار کئے گئے ہیں، جن میں دفاعی پیداوار میں ایف ڈی آئی کی حد کو بڑھانا اور پیشہ ور موافق ماحول تیار کرنا وغیرہ شامل ہے۔ اس کے علاوہ یا اس کے تحت دفاعی صنعت اس لائق بنتے ہوئی نظر آرہی ہے کہ یہ گھریلو ہی نہیں بلکہ عالمی مانگ کو بھی پورا کرسکے۔ ہندستان اور جنوبی افریقہ کے درمیان اسٹریٹیجک شراکت داری سے دفاعی تعلقات میں مضبوطی اور اقتصادی تعاون کے اچھے نتائج حاصل کئے جاسکتے ہیں۔
اس ویبنار میں مختلف ہندستانی کمپنیاں ایل اینڈ ٹاٹا ٹی ایڈوانس سسٹم ایم کیو ، او ایف بی، مجھ گاؤں ڈاک شپ بلڈر لمیٹیڈ اور پانچ جنوبی افریقی کمپنیاں سینڈوک آسٹرول، جی ای ڈبلیو ، ہنڈسولت ، گرینٹک ڈیفنس، اور رائٹیک شامل ہوئیں۔ ان کمپنیوں نے ویبنار میں اپنی مصنوعات کی نمائش لگائی اور اپنی کمپنی کے بارے میں پرزینٹیشن دی۔
اس ویبنار میں سو سے زیادہ شراکت داروں نے حصہ لیا اور ایکسپو میں سو سے زیادہ ورچوئل نمائشیں لگائی گئیں۔
م ن۔ ش ت۔ج
Uno-7425
(Visitor Counter : 62
عملے، عوامی شکایات اور پنشن کی وزارت
کچرے سے دولت - خصوصی مہم 2.0
اعلیٰ آرکائیو والے بیش قیمتی ریکارڈوں کا تحفظ
سینٹرل سکریٹریٹ مینوئل آف آفس پروسیجر  کے ہندی ترجمے کا پہلا ایڈیشن 31 اکتوبر، 2022 کو جاری کیا گیا
2 اکتوبر سے 31 اکتوبر ، 2022 تک چلائی جانے والی خصوصی مہم 2.0 کے دوران جگہ کے بہتر انتظام اور ریکارڈس مینجمنٹ کے لیے بہترین طور طریقوں اور اختراعات کا مظاہرہ کیا گیا۔ یہ مہم ڈی اے آر پی جی کے اشتراک سے مکمل حکومت کے نقطۂ نظر کے ساتھ نافذ کیا گیا۔
محکمہ نے خصوصی مہم 2.0 کے دوران نیشنل آرکائیوز آف انڈیا کی مدد سے تاریخی اعتبار سے صدیوں پرانے کاغذات کو بچانے کے لیے اور انہیں محفوظ کرنے کی خاطر کئی تاریخی قدم اٹھائے ہیں۔ اس نے ان میں سے کچھ کاغذات کو لائبریری میں نمائش کرنے کے لیے بھی فریم کروائے ہیں۔ ] فہرست ضمیمہ کے طور پر منسلک ہے۔]
سینٹرل سکریٹریٹ مینوئل آف آفس پروسیجر  کے ہندی ترجمہ کو بھی پہلی بار باہر نکالا گیا۔ سی ایس ایم او کی مرکزی وزارتوں کے کام کاج کی ریڑھ کی ہڈی ہے اور یہ سینٹرل سکریٹریٹ کے پیچیدہ اور متنوع طریقۂ کار کو معیاری طور طریقے کے طور پر رہنمائی فراہم کرتا ہے۔
خصوصی مہم 2.0 کے دوران ڈی اے آر پی جی نے الیکٹرانک اور دیگر کچرے کو بیچ کر 48500 روپے حاصل کیے اور تقریباً 200 مربع فٹ جگہ خالی کی۔
ڈی اے آر پی جی لائبریری کی کافی پرانی اشاعتوں کی فہرست دیکھنے کے لیے یہاں کلک کریں :
۔۔۔۔۔۔۔۔۔۔۔
ش ح۔ ق ت۔ ت ح۔
U -12166
(Visitor Counter : 82
وزیراعظم کا دفتر
معذورین کے بین الاقوامی دن کے موقع پر وزیراعظم کا پیغام
نئی دہلی،3/دسمبر 2020، معذورین کے بین الاقوامی دن کے موقع پر وزیراعظم نریندر مودی نے اپنے پیغام میں کہا ہے کہ ‘‘اس سال اقوام متحدہ کے عنوان ‘بلڈنگ بیک بیٹر:معذورین کی شمولیت پر مبنی، قابل رسائی اور ہمہ گیر بعد از کووڈ-19 ورلڈ’’ سے ہم آہنگ رہتے ہوئے، آئیے ہم سب اجتماعی طور پر اپنی دیویانگ بہنوں اور بھائیوں کے لیے مواقع کو یقینی بنانے اور رسائی کی کیفیت میں اصلاح کا عمل ممکن بنانے کے لیے کام جاری رکھیں۔
معذورین میں پائی جانے والی لچک اور جرات سے ہمیں ترغیب حاصل ہوتی ہے۔ قابل رسائی بھارت پہل قدمی کے تحت ایسے متعدد اقدامات کیے گیے ہیں، جنہوں نے اس امر کو یقینی بنایا ہے کہ ہماری دیویانگ بہنوں اور بھائیوں کی زندگی میں ایک مثبت تبدیلی واقع ہوسکے۔
۔۔۔۔۔۔۔۔۔۔۔
U-7772
م ن۔ ت ع۔
(
بہت چھوٹی، چھوٹی اور درمیانی صنعتوں کی وزارت
ایم ایس ایم ای ڈے کا مشاہدہ
نئی دہلی ، 02اگست ، 2021
بہت چھوٹی ،چھوٹی اور درمیانی صنعتوں  کا دن اقوام متحدہ کی جنرل اسمبلی کے ذریعہ ہر سال 27 جون کو منایا جاتا ہے۔کووڈ -19وبا اور اس میں عائد پابندیوں کی وجہ سے ،ایم ایس ایم ای کی وزارت کی طرف سے جسمانی طورپر کوئی تقریب منعقد نہیں کی گئی۔البتہ ’’انڈین ایم ایس ایم ای –گروتھ انجن آف ایکونومی‘‘ کے عنوان سے ایک ورچوؤ ل کانفرنس انٹرنیشنل ایم ایس ایم ای ڈے منانے اور ایم ایس ایم او سیکٹر کی شراکت کو ہندوستانی معیشت میں تسلیم کرنے کےلئے منعقد کی گئی۔
مرکزی شماریات کے دفتر  کے مطابق ،سال 21-2020 کےلئے آل انڈیا گراس ڈومیسٹک پروڈکٹ میں گراس ویلیو ایڈڈ میں ایم ایس ایم ای کا حصہ 30فیصد بڑھا ہے۔مزید یہ کہ غیر ممنوعہ غیر زرعی انٹرپرائیزز پر قومی نمونہ سروے  کے 73ویں راؤنڈ کے مطابق ،ایم ایس ایم ای سیکٹر میں 11.10کروڑ کارکنوں کا تخمینہ لگایا گیا ہے۔
بہت چھوٹے ، چھوٹے اور درمیانے درجے کے کاروباری اداروں کی ترقی مختلف عوامل پر منحصر ہے جیسے مارکیٹ تک رسائی ، مصنوعات کا معیار ، بروقت کریڈٹ کی دستیابی ، ٹیکنالوجی کی اپ گریڈیشن وغیرہ۔ہندوستانی ایم ایس ایم ای سیکٹر میں کیپاسٹی بلڈنگ کےلئے ایم ایس ایم ای کی وزارت ہندر کے فروغ ،ٹیکنولوجی اپ گریڈیشن ،مارکیٹنگ سپورٹ اور ایم ایس ایم ای کےلئے قرض تک رسائی کےلئے مختلف اسکیم نافذ کررہی ہے۔اس کے علاوہ پبلک پروکیورمنٹ پالیسی میں ایک فراہمی کی گئی ہے جس میں مرکزی وزارتوں /محکموں اور سی پی ایس ای کی طرف سے مائکرو اور اسمال انٹرپرائیزز سے سالانہ خریداری کا 25فیصد لازمی قرار دیا گیا ہے،اس طرح ایم ای ایس کو ان کی ترقی اور بڑھت کےلئے مواقع فراہم کئے جاتے ہیں۔
کووڈ -19کے اثرات کا مقابلہ کرنے کےلئے،حکومت نے ایم ایس ایم ای سیکٹر کو سپورٹ کرنے کےلئے آتم نربھر بھارت ابھیان کے تحت متعدد اقدامات کئےہیں۔ان میں سے کچھ یہ ہیں:
1.ایم ایس ایم ای کےلئے 20،000کروڑ روپے کا ماتحت قرض۔
2.ایم ایس ایم او سمیت کاروبار کےلئے تین لاکھ کروڑ روپے کا کولیٹرل فری اوٹومیٹک قرض ۔
3.ایم ایس ایم ای سیلف ریلینٹ انڈیا فنڈ کے ذریعہ 50ہزار کروڑ کا ایکویٹی انفیوژن ۔
4.ایم ایس ایم کی درجہ بندی کے نئے نظرثانی شدہ معیار۔
5.کاروبار کی آسانی کےلئے صنعت رجسٹریشن پورٹل کے ذریعہ ایم ایس ایم ای کا رجسٹریشن ۔
6. 200کروڑ روپے تک کی خریداری کےلئے کوئی عالمی ٹینڈر نہیں۔
01.06.2020 کو ایک آن لائن پورٹل ’چیمپین ‘ لانچ کیا گیا ہے۔جس میں ای –گورننس کے بہت سے پہلوؤں کا احاطہ کیا گیا ہے جس میں شکایات کا ازالہ اور ایم ایس ایم ایز کی ہینڈ ہولڈنگ شامل ہے۔مزید یہ کہ آر بی آئی نے ایم ایس ایم ای کے مالی دباؤ کو کم کرنے کےلئے کئی اقدامات کا بھی اعلان کیا ہے۔
یہ معلومات آج راجیہ سبھا میں ایک تحریری جواب میں بہت چھوٹی،چھوٹی اور درمیانی صنعتوں کے مرکزی وزیر جناب نارائن رانے نے دی ہے۔
ش ح ۔ا م۔رب۔
U:7378
(Visitor Counter : 112
پنچایتی راج کی وزارت
پنچایت راج کی وزارت اور آنند، گجرات کے دیہی بندوبست کے ادارے  کے درمیان کل آنند میں مفاہمت نامے پر دستخط ہوں گے
مفاہمت نامے کا مقصد ملک بھر میں پنچایت راج اداروں  کی صلاحیت سازی کو مستحکم کرنا ہے
آئی آر ایم اے کی جانب سے ایم او پی آر کو پائیدار ترقیاتی مقاصد کو مقامی نوعیت کا بنانے اور پی آر آئی سے متعلق دیگر معاملوں کے لئے پالیسی اقدامات کرنا ہے
پنچایت راج کی وزارت  حکومت ہند اور آنند گجرات کے دیہی بندوبست کے ادارے  کے درمیان کل آنند میں ایک مفاہمت نامے پر دستخط کئے جائیں گے جس کا مقصد ملک بھر میں پنچایت راج کی صلاحیت سازی کو مستحکم کرنا اور ایک لائحہ عمل تیار کرنا ہے جس کے تحت ایم او پی آر اور آئی آر ایم اے پنچایت راج اداروں کے ذریعہ گرام پنچایت ترقیاتی منصوبہ بندی کے شعبے میں اشتراک کریں گے۔
اس مفاہمت نامے کے تحت قریبی تعاون میں آسانی لائی جائے گی اور ایک ایسا میکنزم فراہم کیا جائے گا، جس کے ذریعہ ایم او پی آر اور آئی آر ایم اے ماڈل گرام پنچایت ڈیولپمنٹ پلان  کو ایل ایس ڈی جی سے منسلک کئے جانے میں پائے جانے والے خلاء کو تلاش کرنے اور اس کے ممکنہ حل نکالنے میں اشتراک کریں گے۔ مفاہمت کے ذریعہ ولیج فیلڈ ورک سیگمنٹ  میں تیزی لانے کی کوشش کی جائے گی جس میں آئی آر ایم اے کے طلباء دیہی بندوبست کے تمام پہلوؤں پر کام کریں گے اور اس کے نتیجے میں یہ لوگ دیہی معیشت ، سماج ، سیاست اور دیہی برادریوں کے مسائل سے روشناس ہو کر عملی تجربے حاصل کرسکیں گے۔ ولیج فیلڈ ورک شرکاء کو دیہاتی علاقوں کے بنیادی حقائق کے تئیں بیدار کرتا ہے اور وہ ان حقائق کا حصہ بن کر اپنی دیہی ترقیاتی رپورٹ تیار کرنے میں اس سے مدد لے سکتے ہیں۔ مفاہمت نامے کے مطابق آئی آر ایم اے اپنے طلباء / زیر تربیت طلباء کے ذریعہ اکھٹا کی گئی تفصیلات ایم او پی آر کو فراہم کرے گا۔
مفاہمت نامے پر دستخط کئے جانے کی تقریب میں جو کہ گجرات میں آئی آر ایم اے میں منعقد ہوگی ، جناب سنیل کمار، سکریٹری ، پنچایت راج وزارت کلیدی خطبہ دیں گے اور محترمہ ریکھا یادو، جوائنٹ سکریٹری، پنچایت راج وزارت، مختلف فریقوں کے ساتھ ایس ڈی جی ایس کو مقامی نوعیت کا بنانے پر اپنے خیالات کا اظہار کریں گے۔
مفاہمت پر دستخط کئے جانے کی تقریب کے دوران پروفیسر پپو سالک کرسٹل ناتھن، چیئرمین، ولیج فیلڈورک سیگمنٹ آئی آر ایم اے اور پروفیسر اشیش ارگڈے صدر انٹرن شپ اینڈ پلیسمنٹ آئی آر ایم اے، پی جی ڈی ایم طلباء کو گرام پنچایتوں سے جوڑنے کی حکمت عملی پر روشنی ڈالیں گے۔ پروفیسر وویک پانڈے اور پروفیسر ستیندرسی پانڈے ایک پریزنٹیشن پیش کریں گے جس میں آئی آر ایم اے کی جانب سے ایسے پروگرام وضع کئے جانے کے بارے میں بتایا جائے گا، جن میں دیہی برادریاں شامل ہوتی ہیں اور یہ ہندوستان میں معیشت اور روزگار کے مواقع میں کایا پلٹ لانے کے لئے پائیدار ماڈل تیار کریں گے۔ پی جی ڈی ایم طلباء اور اساتذہ کے درمیان بات چیت بھی کرائی جائے گی۔
وزارت ماہی پروری، مویشی پروری و ڈیری
مویشی بیمہ
مویشیوں کے بیمہ کے لئے کوئی شرح سود طے نہیں کی گئی ہے۔ کیٹل انشورنس کے پریمیم ریٹ حکومت نے بنیادی طور پر متعلقہ فریق کے انشورنس کمپنیوں کے ساتھ صلاح ومشورے پر طے کیا ہے، جو سرکاری سیکٹر میں کام کررہی ہیں اور مویشیوں کے بیمہ کا کام کرتی ہیں یا ریاستی حکومت کے تحت ہیں۔ماضی میں دعوؤں کے تجربے وہ خاص معاملہ ہے جسے ملحوظ خاطر رکھا جاتا ہے۔
مویشی بیمہ اسکیم کو ہندوستان بھر میں قبول کیا گیا ہے۔ مختلف ریاستوں سے ملی اطلاعات سے پتہ چلتا ہے کہ پریمیم کی شرحیں مختلف زمروں سے تعلق رکھنے والے کسانوں کے لئے معقول ہیں۔
حکومت نے مویشی بیمے کے پورے عمل کو ڈیجیٹائز نہیں کیا ہے کیونکہ ریاستوں کو مرکز کا حصہ مانگ پر اور فنڈ کی دستیابی کی بنیاد پر جاری کیا جاتا ہے۔ ریاستوں کے ساتھ برابر کے فنڈ کی حصہ داری کے بعد مویشی بیمے کی پوری رقومات مویشیوں کی مطلوبہ تعداد کے لئے استعمال ہورہی ہے۔ بیمہ شدہ مویشیوں کی تفصیل INAPH پورٹل پر اپ ڈیٹ کی جاتی ہے۔
یہ اطلاع ماہیگیری، مویشی پروری اور ڈیری کے مرکزی وزیر جناب پرشوتم روپالا نے نے آج راجیہ سبھا میں ایک تحریری جواب میں دی۔
وزارات ثقافت
جناب جی کشن ریڈی نے آرٹس کی 62 ویں قومی نمائش اور ایس این اے ایوارڈ یافتہ پرفارمنس فیسٹیول کا افتتاح کیا
آرٹ کے وسیلے سے بھارت کی تحریک آزادی میں حصہ ڈالنے والے غیر معروف فنکاروں کے آرٹ کو یاد رکھیں اور انھیں اجاگر کریں: جناب جی کشن ریڈی
اس نمائش میں موجود نوادرات بھارتی آرٹ کے روشن مستقبل کا ثبوت ہیں: محترمہ میناکشی لیکھی
نئی دہلی، 09 اپریل 2022:
نئی دہلی میں کل اڈیٹوریم میں ثقافت کے مرکزی وزیر جناب جی کشن ریڈی نے ایل کے اے گیلری میں آرٹس کی 62 ویں قومی نمائش اور ایس این اے ایوارڈ یافتہ پرفارمنس فیسٹیول کا افتتاح کیا۔ وزیر مملکت برائے ثقافت محترمہ میناکشی لیکھی نے بھی اس تقریب کو زینت بخشی۔ اس موقع پر جناب جی کشن ریڈی اور محترمہ میناکشی لیکھی نے فیلوز اور ایوارڈ یافتگان کو مبارکباد پیش کی اور 62 واں این ای اے کیٹلاگ جاری کیا اور للت کلا اکیڈمی کی نئی ویب سائٹ بھی لانچ کی۔ اس موقع پر للت کلا اکیڈمی کی چیئرمین محترمہ اوما نندوری اور دیگر معززین بھی موجود تھے۔
اس موقع پر خطاب کرتے ہوئے جناب ریڈی نے کہا کہ آرٹ کی اس قومی نمائش کا مقصد تمام منتخب شرکا اور ایوارڈ یافتگان کی صلاحیتوں کو ظاہر کرنا ہے۔ یہ دیکھ کر خوشی ہوتی ہے کہ نمائش اور مقابلے کے لیے فنکاروں کی طرف سے بہترین مظاہرہ کیا گیا ہے۔ یہ ہمارے دور کی چمک دمک اور للت کلا اکیڈمی کی جانب سے وزارت ثقافت کی حمایت سے پیش کردہ مواقع کو ظاہر کرتا ہے۔
جناب ریڈی نے مزید کہا کہ گزشتہ صدی کے دوران بھارتی آرٹ حقیقت کے خلاف مختلف قسم کے فنی رسپانس کو ظاہر کرتا ہے۔ معاصر فنکاروں کے نوجوان گروپ کے آرٹ کے موجودہ طریقوں اور رجحانات کا مقصد یہ دکھانا بھی ہے کہ وبا کے اس مشکل وقت میں بھی آرٹ کس طرح تیار ہوتا رہا ہے۔ "علم، جمالیاتی حساسیت اور نظریات کی نئی شکلوں نے آرٹ تشکیل دینے کے عمل کو نئی شکل دی ہے۔ جناب ریڈی نے مزید کہا کہ نوجوان فنکار نئے وسائل کے تجربات کر رہے ہیں اور اپنے ارد گرد کے ماحول پر ردعمل دے رہے ہیں۔
جناب ریڈی نے کہا کہ فنکاروں کے عصری طریقے مختلف وسائل اور ان کے منفرد انداز کو بروئے کار لانے سے مسلسل تیار ہو رہے ہیں۔ جناب ریڈی نے اس بات پر بھی روشنی ڈالی کہ انہیں یہ جان کر بے حد خوشی ہو رہی ہے کہ ہمارے وزیر اعظم جناب نریندر مودی کے آزادی کا امرت مہوتسو کے اس وژن کو یاد کرتے ہوئے للت کلا اکیڈمی نے جن بھاگیداری کے عنوان کے تحت وال اسٹریٹ آرٹ کو سامنے لانے کا فیصلہ کیا ہے جہاں عام لوگوں کی شرکت اس کی تشکیل میں لازمی حصہ ہے۔ جناب جی کشن ریڈی نے فنکاروں سے اپیل کی کہ وہ اپنے فن پاروں کے ذریعے بھارت کی آزادی کی جدوجہد میں حصہ ڈالنے والے فنکاروں کے آرٹ کو یاد کریں اور انھیں اجاگر کریں۔
اپنے خطاب کے دوران محترمہ میناکشی لیکھی نے تمام انعام یافتگان سے نیک خواہشات کا اظہار کیا۔ انہوں نے کہا کہ ایک فنکار دنیا کو ایک مختلف نقطہ نظر سے دیکھتا ہے اور یہ وہ تخلیقی صلاحیت ہے جو صرف ایک فنکار کے پاس ہوتی ہے۔ اس نمائش میں موجود نوادرات بھارتی فن کے روشن مستقبل کا ثبوت ہیں۔ محترمہ لیکھی نے مزید کہا کہ للت کلا اکیڈمی متنوع بھارتی فنون لطیفہ کو ایک پلیٹ فارم پر لانے کی کوشش کر رہی ہے۔ انہوں نے اس بات کی ستائش کی کہ فنکاروں کی حوصلہ افزائی کے لیے اکیڈمی نے قومی ایوارڈوں کی تعداد رواں سال سے بڑھا کر 15 سے 20 کر دی ہے۔
اکیڈمی ایوارڈ یافتگان کی نمائش کے لیے پرفارمنگ آرٹس کا فیسٹیول گیارہ دن تک جاری رہے گا جس سے سامعین کو ملک کے طول و عرض سے پرفارمنس کا ایک دلکش سلسلہ دیکھنے کو ملے گا اور موسیقی، رقص، ڈرامہ، لوک اور متعلقہ فنون اور کٹھ پتلی جیسی صنفوں کامظاہرہ ہوگا۔
شماریات اور پروگرام کے نفاذ کی وزارت
فروری2023 کے مہینے کے لیے صنعتی پیداوار کے اشاریہ اور استعمال پر مبنی اشاریہ کے فوری تخمینے 
1۔انڈیکس آف انڈسٹریل پروڈکشن کے فوری تخمینے ہر مہینے کی 12 تاریخ کو جاری کیے جاتے ہیں  اور انہیں چھ ہفتوں کے وقفے کے ساتھ اور ماخذ ایجنسیوں سے موصول ہونے والے ڈیٹا کے ساتھ مرتب کیا جاتا ہے، جس کے نتیجے میں پیداواری فیکٹریوں/ اداروں سے ڈیٹا حاصل کیاجاتا ہے۔
2-فروری 2023 کے مہینے کے لیے، 2012-2011 کی بنیاد کے ساتھ انڈیکس آف انڈسٹریل پروڈکشن  کے فوری تخمینے 138.7پر ہیں۔ ماہ فروری 2023 کے لیے کان کنی، مینوفیکچرنگ اور بجلی کے شعبوں کے لیے صنعتی پیداوار کے اشاریے بالترتیب129.0 ، 136.8 اور 174.0 پر ہیں۔ یہ فوری تخمینہ آئی آئی پی کی نظرثانی کی پالیسی کے مطابق بعد کی ریلیز میں نظرثانی کے مرحلے سے گزرے گا۔
3- استعمال پر مبنی درجہ بندی کے مطابق،فروری 2023 کے مہینے کے لیے اشاریے بنیادی سامان کے لیے139.7، املاک مشینوں وغیرہ کے لیے 104.4، درمیانی اشیاء کے لیے 143.2 اور انفراسٹرکچر/تعمیراتی سامان کے لیے164.0 ہیں۔ مزید برآں، صارفین اور صارفین کے لیے اشاریے ماہ فروری 2023کے لیے پائیدار اشیاء صرف اور غیر پائیدار اشیاء صرف 108.4اور 154.3 پر ہیں۔
4- ماہ فروری 2023 کے لیے صنعتی پیداوار کے اشاریہ کے فوری تخمینوں کی تفصیلات شعبہ جاتی ، قومی صنعتی درجہ بندی  کے 2 ہندسوں کی سطح اور استعمال پر مبنی درجہ بندی کے مطابق بالترتیب بیاناتI، II اور III میں دی گئی ہیں۔ نیز، صارفین کے لیے صنعتی شعبے میں ہونے والی تبدیلیوں کی تشریح کرنے کے لیے، بیانIV صنعتی گروپس  اور شعبوں کے لحاظ سے گزشتہ 12 مہینوں کے ماہ وار اشاریہ جات فراہم کرتا ہے۔
5- فروری2023 کے مہینے کے آئی آئی پی کے فوری تخمینوں کے ساتھ،جنوری2023 کے اشاریے پہلی نظرثانی سے گزر چکے ہیں اور نومبر 2022 کے لیے ماخذ ایجنسیوں سے موصول ہونے والے تازہ ترین ڈیٹا کی روشنی میں حتمی نظرثانی سے گزر چکے ہیں۔فروری 2023 کے لیے فوری تخمینہ، جنوری 2023 کے لیے پہلی نظرثانی اورنومبر 2022 کے لیے حتمی نظر ثانی بالترتیب92 فیصد،94 فیصد اور 95 فیصد کے متوازن ردعمل کی شرح پر مرتب کیے گئے ہیں۔
6- مارچ 2023 کے لیے انڈیکس کا اجراء جمعہ،12 مئی 2023 کو ہوگا۔
نوٹ: -
یہ پریس ریلیز معلومات وزارت کی ویب سائٹ پر بھی دستیاب ہے -http://www.mospi.gov.in
ہندی میں پریس ریلیز آنے والی ہے اور اس پر دستیاب ہوگی: https://www.mospi.gov.in/hi
وزارت اطلاعات ونشریات
وزارت نے میڈیا کے لیے ایڈوائزری جاری کرکے آن لائن سٹے بازی کو بڑھاوا دینے والے اشتہارات پر پابندی عائد کی
آن لائن اور سوشل میڈیا پر آن لائن سٹے بازی کے اشتہارات بھارتی ناظرین کو ٹارگیٹ نہیں کریں گے
’سٹے بازی سے صارفین کے لیے غیر معمولی مالی، سماجی۔اقتصادی خطرہ پیدا ہوتا ہے‘
اطلاعات و نشریات کی وزارت نے آج پرنٹ، الیکٹرانک اور ڈجیٹل میڈیا کے لیے ایڈوائزری جاری کی ہے، جس میں آن لائن سٹے بازی پلیٹ فارموں کے اشتہارات سے بچنے کے لیے کہا گیا ہے۔ پرنٹ، الیکٹرانک، سوشل اور آن لائن میڈیا پر آن لائن سٹے بازی ویب سائٹوں/ پلیٹ فارموں کے اشتہارات کے متعدد معاملات سامنے آنے کےبعد یہ ایڈوائزری جاری کی گئی ہے۔
ایڈوائزری میں بتایا گیا ہے کہ ملک کے بیشتر حصوں میں سٹے بازی اور جواغیر قانونی ہے اور یہ صارفین، خصوصاً نوجوانوں اور بچوں کے لیے غیر معمولی مالی اور سماجی۔اقتصادی خطرات پیدا کرتے ہیں۔ اس میں یہ بھی بتایا گیا ہے کہ آن لائن سٹے بازی سے متعلق ان اشتہارات سے اس ممنوع سرگرمی کو بڑے پیمانے پر فروغ حاصل ہوتا ہے۔ اس میں بتایا گیا ہے کہ، ’’آن لائن سٹے بازی کے اشتہار ات گمراہ کن ہیں، اور یہ صارف تحفظ ایکٹ 2019، کیبل ٹیلی ویژن نیٹ ورک ریگولیشن ایکٹ 1995 کے تحت اشتہار کوڈ اور پریس کونسل آف انڈیا کے ذریعہ پریس کونسل ایکٹ ، 1978 کے تحت طے شدہ صحافتی طور طریقوں کے معیارات کے مطابق نہیں ہیں۔‘‘
یہ ایڈوائزری وسیع تر مفاد عامہ میں جاری کی گئی ہے، اور اس نے پرنٹ اور الیکٹرانک میڈیا کو آن لائن سٹے بازی پلیٹ فارموں کے اشتہارات کو شائع کرنے سے باز رہنے کی صلاح دی ہے۔ اس نے آن لائن اشتہار ایجنٹوں اور پبلشرز سمیت آن لائن اور سوشل میڈیا کو بھارت میں ایسے اشتہارات نہ دکھانے یا بھارتی ناظرین کے لیے ایسے اشتہارات کو ٹارگیٹ نہ کرنے کی صلاح دی ہے۔
اطلاعات و نشریات کی وزارت نے 4 دسمبر 2020 کو نجی سیٹلائٹ ٹی وی چینلوں کو ایک ایڈوائزری جاری کی تھی، جس میں پرنٹ اور آڈیو ویژووَل اشتہارات کے لیے آن لائن گیمنگ کے اشتہارات پر ایڈورٹائزنگ اسٹینڈرڈس کونسل آف انڈیا  کے رہنما خطوط، خصوصاً کیا کریں اور کیا نہ کریں، پر عمل کرنے کی صلاح دی گئی تھی۔
تفصیلی ایڈوائزری مندرجہ ذیل لنک پر پڑھ سکتے ہیں:
https://mib.gov.in/sites/default/files/Advisory%20on%20online%20betting%20advertisements%2013.06.2022%282%29_0.pdf
وزارت اطلاعات ونشریات
ای-کامرس کمپنیوں کے ذریعے غیر ضروری اشیا کی سپلائی ممنوع رہے گی
نئی دہلی،19اپریل، امورِ داخلہ کی وزارت کے ذریعے اِس بات کی وضاحت کی گئی ہے کہ ای-کامرس کمپنیوں کے ذریعے غیر ضروری اشیا کی سپلائی لاک ڈاؤن کے دوران ممنوع رہے گی۔